  Туспуктэм: Россиысь биатлонистъёслэн огазеяськонзылэн пресс-службаез / Сергей Аверьянов Майя Бывальцева Ижкарын вордскем, Тюмень улосвыллэн командаяз выжем Александр Поварницын биатлонъя Россилэн кубокезлэн витетӥ люкетаз спринтын зарни медаль утӥз. Ӵаошатсктон 12-тӥ толшоре Рыбинскын ортчиз. Со сярысь Россиысь биатлонистъёслэн огазеяськонзылэн пресс-службвез ивортӥз. Спортсменъёс 10 иськемез, ыбылӥськыны кык пол дугдылыса, бызизы. Александр Поварницын дистанциез 26 минут 18.9 секунд ӵоже ортчиз, кык мишеньзэ ворсатэк кельтӥз. Кыкетӥ интыын Ханты-Манси автоном округысь Пётр Пащенко (+24.5 (2)), куинетӥ – Ямало-Ненец автоном округысь Рустам Каюмов (+47.0 (3)). Ярославль улосвылын ӵошатсконъёс 12-16 толшоре ортчозы. Азьпалан уйыса бызьылонъёс, бадӟым масс-старт, суперспринт. Тодэ вайытом, Россилэн кубокезлэн ньылетӥ люкетаз Уфаын Удмуртиысь Александр Корнев спринтын зарни медаль утӥз, Ильназ Мухамедзянов нимаз бызьылонын бронза медаль басьтӥз. Тегъёс: Удмуртия Биатлон АлександрПоварницын Спорт  